మనోజ్ కుమార్ (ఢిల్లీ రాజకీయ నాయకుడు)

మనోజ్ కుమార్ ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు కొండ్లి శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.

రాజకీయ జీవితం
మనోజ్ కుమార్ ఆమ్ ఆద్మీ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2013 ఢిల్లీ శాసనసభ ఎన్నికలలో కొండ్లి శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి దుష్యంత్ కుమార్ గౌతమ్ పై 7,490 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.2013 Election Commission of India  ఆయన 2015 శాసనసభ ఎన్నికలలో ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి హుకం సింగ్ పై 24,759 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 63,185 ఓట్లతో విజేతగా నిలవగా, హుకం సింగ్ 38,426 ఓట్లతో రెండోస్థానంలో నిలిచాడు.

మనోజ్ కుమార్ 2020 శాసనసభ ఎన్నికలలో ఆమ్ ఆద్మీ పార్టీ టికెట్ నిరాకరించడంతో జనవరి 28న న్యూఢిల్లీలో జరిగిన బహిరంగ సభలో రక్షణ మంత్రి రాజ్‌నాథ్ సింగ్ సమక్షంలో భారతీయ జనతా పార్టీలో చేరాడు.

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2013 ఢిల్లీ శాసనసభ్యులు
వర్గం:2015 ఢిల్లీ శాసనసభ్యులు
వర్గం:భారతీయ జనతా పార్టీ రాజకీయ నాయకులు